24.7.96 Euroopan yhteisöjen virallinen lehti N:o L 185/1 (Euroopan unionista tehdyn sopimuksen V osastoa soveltamalla annetut säädökset) NEUVOSTON PÄÄTÖS, tehty 15 päivänä heinäkuuta 1996, erikoislähettilään nimeämistä Afrikan Suurten järvien alueelle koskevan, Euroopan unionista tehdyn sopimuksen J.3 artiklan perusteella neuvoston hyväksymän, yhteisen toiminnan 96/250/YUTP soveltamisen jatkamisesta (96/441/YUTP) EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen J.3 artiklan, sekä katsoo, että erikoislähettilään nimeämistä Suurten järvien alueelle koskeva yhteinen toiminta, jonka neuvosto hyväksyi Euroopan unionista tehdyn sopimuksen J.3 artiklan perusteella ('), päättyy 25 päivänä syyskuuta 1996 ja tähän mennessä saavutettujen tulosten perusteella pidetään tarpeellisena jatkaa sen soveltamista 31 päivään heinäkuuta 1997, ON PÄÄTTÄNYT SEURAAVAA: 1 artikla Yhteisen toiminnan 96/250/YUTP soveltamista jatketaan 31 päivään heinäkuuta 1997. Yhteistä toimintaa tarkistetaan kuuden kuukauden kuluttua tämän päätöksen tekemispäivästä. 2 artikla Neuvosto päättää perustamissopimuksen J.11 artiklan 2 kohdan ensimmäisen luetelmakohdan perusteella erikoislähettilään toiminnalle annettavasta lisärahoituksesta, jossa tulevat tarpeet on otettu huomioon. 3 artikla Tämä päätös tulee voimaan päivänä, jona se tehdään. Se julkaistaan virallisessa lehdessä. Tehty Brysselissä 15 päivänä heinäkuuta 1996. Neuvoston puolesta D. SPRING Puheenjohtaja (1) EYVL N:o L 87, 4.4.1996, s. 1.